**CONVOCATÒRIA PREMI PUNT DE LLIBRE DEL PROGRAMA EDUCATIU EL COMERÇ I LES ESCOLES DE L’AJUNTAMENT DE BARCELONA, CURS 2022/2023**

El Premi Punt de Llibre s’emmarca dins el programa educatiu ‘El comerç i les escoles’ de l’Ajuntament de Barcelona, impulsat per la Direcció de Comerç, Restauració i Consum de l’Ajuntament de Barcelona. El Premi pretén reconèixer els millors dibuixos fets pels escolars dels centres educatius presentats a l’activitat, el tema central dels quals és el comerç de proximitat explicat a través del llenguatge plàstic. Els dibuixos seleccionats s’editaran posteriorment en format de punt de llibre que seran distribuïts a tots els eixos comercials de la ciutat en la **diada de Sant Jordi**.

Es pot presentar al Premi tot l’alumnat dels centres d’educació infantil, primària i secundària obligatòria i post-obligatòria de la ciutat de Barcelona. Cada aula tindrà la possibilitat de seleccionar fins a 4 dibuixos per a presentar al concurs. Les il·lustracions s’han de fer en una plantilla facilitada per l’Organització. En el cas de treballar el dibuix en altres suports, es podrà enganxar dins el requadre de la plantilla. Els dibuixos es classificaran en les set categories següents:

       I.     Segon cicle d’educació infantil

      II.     Cicle inicial d’educació primària

    III.     Cicle mitjà d’educació primària

    IV.     Cicle superior d’educació primària

     V.     Primer i segon d’ESO

    VI.     Tercer i quart d’ESO, batxillerat i formació professional

  VII.     Educació especial

Els originals dels punts de llibre seran recollits per part de l’Organització als centres educatius i prèviament es contactarà amb el personal docent per acabar de concretar els detalls. Cada punt de llibre que es presenti al concurs s’haurà d’identificar amb el nom de l’autor o l’autora per tal de facilitar la gestió de tot el material.

Tant l’alumnat premiat com els/les finalistes rebran un diploma i un obsequi.

**Termini de presentació**: del 17 de gener al 16 de febrer (ambdós inclosos)**.**

Trobareu més informació a: <https://ajuntament.barcelona.cat/comerciescoles/punts-de-llibre/>

**per la versió en castellà** l’enllaç anterior és: <https://ajuntament.barcelona.cat/comerciescoles/es/puntos-de-libro/>

Convocatòria